આજે આ ઘટનાને સાત વર્ષ કરતાં વધુ સમય થઈ ગયો છે. પેલી યુવતીએ આ સમયગાળા દરમિયાન જે કર્યું તે ન ભૂતો ન ભવિષ્યતિ સાબિત થયું છે, કારણ કે આ પછી તેણે ટ્રેનોમાં ગાઈને ભીખ માગતા ૪૦ જેટલા પ્રજ્ઞાચક્ષુ, અપંગ ભિખારીઓનું ‘સ્વરાધાર’ નામે એક મ્યુઝિક ગ્રૂપ બનાવ્યું છે. જે આજે પ્રોફેશનલ આર્ટિસ્ટની જેમ પર્ફોર્મન્સ આપી રહ્યું છે. એક સમયે ફૂટપાથ પર ગાતા ભિખારીઓ કે જેમની કોઈ ઓળખ નહોતી તેઓ હેમલતાએ બનાવેલા સ્વરાધાર ગ્રૂપમાં જોડાઈને આજે નામ અને દામ કમાઈ રહ્યાં છે. મુંબઈમાં આ ગ્રૂપ લગ્ન, રિસેપ્શન, બર્થ ડે પાર્ટી, સામાજિક મેળાવડા જેવા દરેક પ્રસંગને અનુરૂપ પર્ફોર્મન્સ આપે છે. સ્વરાધારની આ સફળતાથી પ્રભાવિત થઈને ૨૦૧૫માં એક ખાનગી મનોરંજન ચેનલ પર પ્રસારિત થતા અમિતાભ બચ્ચનના શૉ ‘જિના ઈસી કા નામ હૈ ‘માં આ ગ્રૂપને આમંત્રણ આપવામાં આવ્યું હતું. આ જ કાર્યક્રમના પ્રથમ એપિસોડમાં આ અંધ આર્ટિસ્ટોએ બોલિવૂડના જાણીતા સંગીતકાર સચીન-જિગર સાથે પર્ફોર્મન્સ કરીને સૌ કોઈને મંત્રમુગ્ધ કરી દીધા હતા. ૨૦૧૦માં બનેલી એક સામાન્ય ઘટનામાંથી શરૂ થયેલી સ્વરાધાર સંસ્થા આજે